Maroela Media se 10 gewildste goeienuusstories vir 2017Hoewel dit dikwels voel asof die nuus deur negatiewe stories oorheers word, was daar in 2017 ook talle stories wat ons by Maroela Media en ons lesers breed laat glimlag het. Hierdie goeienuusstories het gewissel van twee hoërskoolseuns wat in ŉ enkele foto vir ons nuwe hoop vir ons land gegee het tot ŉ bekkige dogtertjie wat oornag bekend geword het met haar kostelike (en goeie!) raad wat sy in ŉ video met mense gedeel het. Hier is die tien gewildste stories wat derduisende lesers se harte verlede jaar warm laat klop het: Ronen Oosthuizen, ŉ hoërskoolleerder aan die Bergsig Akademie in Rustenburg, het sosiale media op hol gehad danksy ŉ foto van hom waar hy ŉ mede-atleet by die SA Landloop-klubkampioenskap oor die eindstreep help. Lees meer. Ronen Oosthuizen help sy opponent op na hy geval het. (Foto: Roger Sedres) Danni Messina (19) van Washington in die VSA het ŉ eenvoudige plan gehad vir dié feesseisoen: om geld te skenk aan die St. Jude-kindernavorsingshospitaal. Sy het egter nie die spankrag van sosiale media in gedagte gehou nie! Lees meer. Danni Messina (Foto: Facebook) ŉ Video waarin drie jong mans van Stellenbosch in die Wes-Kaap ná ŉ lang dag op ŉ plaaspad litte losmaak op die maat van Brenda Fassie se “Vul’indela” het soos ŉ veldbrand op sosiale media versprei. Lees meer. ‘n Skermskoot uit die video Mia Claassens (8) van Laerskool Voorwaarts in Riversdale, Meyerton, het ŉ bekkige video op haar ma se foon geneem waarin sy raad met mense deel. Dié video het sy weg tot Facebook gevind en mense kon nie genoeg van Mia kry nie. Lees meer. Foto: Skermskoot uit die video. ŉ Paartjie van die Amerikaanse deelstaat Texas het opslae in die media gemaak met hul verlowingsfoto’s wat vroue wêreldwyd wil bemagtig en boonop ŉ boodskap van ware skoonheid dra. Lees meer. Arryn Stephanie (Foto: Bria Terry/Wolf and Rose Photography) Die bekende radio- en televisiepersoonlikheid Lindie Strydom het ŉ video van haar seun, Hugo, se mondeling op Facebook gedeel wat sosialemediagebruikers gaande gehad het. Lees meer. AJ van der Walt (33), ŉ eiendomsagent van Hartswater wat die skaal eens op ŉ tyd op 282 kg laat kreun het, vertel meer oor hoe hy sy leefstyl handomkeer verander het om meer as 137 kg af te skud. Lees meer. JP Burger, ŉ bemarker vir die Vrystaat Koöperasie Beperk (VKB) op Vrede in die Vrystaat, het ŉ oornagsensasie geword nadat ŉ video waarin hy “Ai my lam” van Ryno Velvet sing, soos ŉ veldbrand op sosiale media versprei het. Lees meer. ‘n Skermskoot uit die video ŉ Aangrypende video getiteld “A Normal Day” het sosiale media aan die gons gehad en heelwat ma’s met trane in die oë gelaat. Lees meer. Foto: ‘n Skermskoot uit die video. Sosiale media was omtrent aan die gons oor Angus Buchan se groot gebedsaamtrek op 22 April vanjaar op ŉ plaas net buite Bloemfontein in die Vrystaat. Hettie Britz het in aanloop tot die groot geleentheid ŉ stuk geskryf. Lees meer. Angus Buchan (Argieffoto)